NaiveNeuron/SloPal huggingface dataset:
Kotleba, Marek, poslanec NR SR (2021-10-06):
Pán poslanec Schlosár, ja by som ťa ešte trošku doplnil. Lebo ak si prečítame dôvodovú správu, v druhom odseku, ôsmy riadok sa píše, že bez právneho uznania sú pári rovnakého pohlavia a ich deti ukrátené nielen o desiatky práv a tak ďalej, ale veď na základnej škole v siedmom ročníku je učivo, ktoré jasne hovorí o reprodukcii ľudí. Tak ako potom podľa tejto dôvodovej správy je reprodukcia možná aj medzi pármi rovnakého pohlavia, tak myslím že, prosím vás, veď už hádam každý vieme, ako to funguje. Možno máte na to iný názor. A ďalšia vec aj pre tých nezainteresovaných ľudí. Takýmto párom chcete v budúcnosti umožniť vychovávať deti. Pre mňa za mňa nech si naozaj doma robia, čo chcú, to je osobná vec každého jedného. Ale keď sa aj obyčajný laik na to pozrie, veď ako dokazujú na tých svojich gay pride, ako sa vedia doobliekať, ako si tam vodia svojich partnerov na vodítkach a podobné kadejaké zvrátené veci, tak potom takýmto deťom chcete, čiže teda takýmto ľuďom chcete dať deti na výchovu? Veď nebuďte smiešni, preboha, veď každý, keď sa na to pozrie, tak vidí, že to je niečo zvrátené a takúto možnosť im chcete do budúcnosti dať? Veď najprv si s nimi urobte poriadok, nech sa chovajú ako ľudia, nech vystupujú trošku kultivovane a nie dorábať takéto kadejaké pride a nezmyselnosti.
Hraško, Igor, poslanec NR SR (2013-06-17):
Pani predsedajúca, podpredsedníčka, ďakujem pekne za slovo. Odporúčal by som kolegom, aby si prehrali ten môj záznam, a na koho som reagoval a na koho slová som hovoril. Takže reagoval som na... (Hlučné reakcie z pléna.) Treba si to pustiť zo záznamu, budete vedieť, na koho som reagoval.
V. Veteška, podpredseda NR SR: (2003-12-10):
S. Zubo, poslanec: Vzhľadom na to, že sme sa nedohodli na tom, na čom sme sa mali dohodnúť, a dohodli sme sa na tom, na čom sme sa nechceli dohodnúť, tak dovoľte úvodom pár nesúvislých viet, aby som povedal k tým otázkam, ktoré sú predmetom rokovania dnešného nášho zasadnutia, to znamená prerokúvania návrhu štátneho rozpočtu v súvislosti s jeho prijatím a predpokladom jeho účinnosti pre budúci kalendárny rok. Z dnešnej rozpravy sme si vypočuli celý rad rôznych, mnohokrát i zaujímavých stanovísk, názorov a poznatkov, ktoré hovoria o tom, že skutočne poslanci v Národnej rade pristupujú zodpovedne k týmto otázkam, snažia sa pochopiť jednotlivé zámery súčasnej vlády v tom smere, aby čo najúspešnejšie bol postavený tento rozpočet a mohli sa zabezpečovať tie úlohy, ktoré bezprostredne súvisia s ďalším rozvojom Slovenska a jeho jednotlivých spoločenských oblastí v roku 1994. Obdobne ako teda tieto diskusné vystúpenia a moji predrečníci hovorili, dovoľte v týchto intenciách pokračovať aj so strany mojej, aby sme racionálne využili tú minútu a pol, ktorá ešte je pred nami do ukončenia dnešného rokovania Národnej rady, a mohli potom úspešne o štátnom rozpočte pokračovať v rozprave ešte aj zajtrajší deň. Myslím si, že každému je jasné a zrejmé, že hovorím o štátnom rozpočte, ktorý je základom pre budovanie v príslušnom kalendárnom roku ekonomiky Slovenska, zabezpečovania v oblasti sociálnej, školstva, kultúry a ostatných oblastí spoločenského života a predpokladám, že v tomto smere nájdeme zhodu v tom, že musíme seriózne vypočuť si svoje názory a stanoviská, neskákať jeden druhému do reči, pretože to je okrem iného - a tak nás to učili -, aj neslušné, a že mali by sme na základe týchto stanovísk potom pokračovať v spoločnom a začatom diele, ktoré pred nami je a ktoré isteže chceme spoločne do budúcna aj dokončiť. V súvislosti s týmito vecami, vzhľadom na to, že ešte tá minúta je tam, vo svojom vystúpení i na základe mojich predrečníkov, opakovane už boli hovorené slová o význame dôležitosti a zámeroch rozpočtu pre budúci rok a ja nemôžem na tom nič zmeniť, len skutočne potvrdiť tento záujem mojich predrečníkov, ktorý bol bohatý a vyčerpávajúci, zo všetkých oblastí spoločenského života nášho síce malého, ale krásneho Slovenska a predpokladám, že v tomto smere budeme pokračovať i ďalej. Bolo jednoznačne povedané to, že od kvality a vyváženosti štátneho rozpočtu záleží ďalší rozvoj krajiny pre budúce obdobie, ktoré je predmetom nášho ďalšieho rozvoja a...
Grendel, Gábor, podpredseda NR SR (2022-11-15):
Pán poslanec Kamenický.
Šimečka, Michal, podpredseda NR SR (2024-01-08):
Ďakujem veľmi pekne. Pán poslanec Krúpa.
Laššáková, Jana, podpredsedníčka NR SR (2014-06-04):
Pán poslanec Droba, nech sa páči.
Figeľ, Ján, podpredseda NR SR (2015-12-01):
Ďakujem pekne. Pán spravodajca? (Reakcia spravodajcu.) Ďakujem obidvom. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Tento návrh má označenie tlače 1813 a návrh na jeho pridelenie na prerokovanie vo výboroch je pod označením č. 1818. Dávam teraz slovo poslancovi Igorovi Hraškovi, aby za skupinu poslancov tento návrh uviedol.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 87 poslancov, za 1, proti 82, zdržali sa 3, nehlasoval 1. Uvedený návrh sme neschválili.
V. Palko, minister vnútra SR: (2005-11-08):
V návrhu zákona sa tiež zavádza povinnosť pre leteckých dopravcov poskytovať policajnému útvaru na verejnom letisku údaje o osobách cestujúcich na medzinárodných letoch. Zákon sa ďalej dopĺňa aj o nové ustanovenia o leteckom tranzite a precizujú sa niektoré ustanovenia vzhľadom na potreby aplikačnej praxe. Súčasťou návrhu sú aj novely zákona o správnych poplatkoch, zákona o ochrane štátnej hranice a zákona o cestovných dokladoch, ktoré súvisia so zmenami v zákone o pobyte cudzincov, resp. sa nimi transponujú uvedené smernice Európskej únie. Návrh zákona bol prerokovaný v určených výboroch, z ktorých vzišlo 24 pripomienok, ktoré sú uvedené v spoločnej správe. Tieto pripomienky odporúčam, tak ako aj to navrhuje gestorský výbor, schváliť. Vážené panie poslankyne a páni poslanci, vzhľadom na uvedené si vás dovoľujem požiadať, aby ste návrh zákona schválili v intenciách pripomienok uvedených v spoločnej správe. Ďakujem vám za pozornosť.
Hraško, Igor, poslanec NR SR (2015-01-28):
Ďakujem pekne za slovo. Tak začnem od konca. Pán kolega Čaplovič, ja, že používam urážlivé slová? No ja viem, že sa vám to nepríjemne počúva, ale tie slová nie sú vulgárne, to je prvá vec, pretože takýchto slov sa naozaj striehnem. To keby som vám priamo povedal do očí, tak až vtedy by ste sa začali červenať, a nezvyknem to, pretože nepotrebujem zhodiť sám seba. Ďalej vyzývate ma, aby som nepoužíval slová, ktoré tuná nie sú vhodné. Nuž vy prestaňte používať spôsoby, ktoré napomáhajú okrádaniu občanov Slovenskej republiky, a nebudem používať tie slová. Viete, tuná platí jedna zásadná vec, o ktorej tu stále hovorím, odstráňme príčinu a nemusíme riešiť dôsledky. Prestaňte rozkrádať a okrádať občanov Slovenska a ja tu ani nemusím sedieť. Pán kolega Petrák, neznalosť rokovacieho poriadku, nuž možno som to nepovedal v tej rýchlosti tak, ako som potreboval povedať. V každom prípade ten zákon vy máte schválený, ale nebol podpísaný prezidentom, takže ste ho nemohli predložiť teraz, preto ho dávate ako prílepok. Ja som hovoril o prílepku, nie o otvorení toho zákona, tak ho otvorte na ďalšej schôdzi. Prečo to dávate ako prílepok kolegu Susku tuná teraz? Takže to je také, viete. No a prečo mne pripomínate roky 2004 až dvetisíc neviem koľko? Ja som vám to ix-ráz povedal, to si vyjasníte s vašimi bývalými opozičnými, alebo koaličnými partnermi, alebo teda ako ste vtedy boli, fungovali. Ja som tuná nebol. Prestaňte sa už do tohto montovať, mňa zaujíma budúcnosť Slovenska, nie minulosť. Minulosť už nezmeníme, viete, ale budúcnosť môžeme. Takže do toho sa nemontujte. No a či ste neznalí alebo hlúpi, no to už je vaša vec. A koniec koncov ešte budem reagovať aj na prvého rečníka, ak stihnem. Úprava, ktorá ich obmedzí, áno, úprava, ktorá obmedzí firmy, kolega Martvoň, len tá forma, či je naozaj účinná, viete, to je to dôležité. Nie že, lebo my môžeme úpravu kde koľko, ale keď nebudú účinné a nebudú vymožiteľné, tak sme tuná na dve veci, viete. No a predsedníctvo, som zvedavý, kto z toho vyryžuje zase, z tých zákaziek.
Košútová, Magda, poslankyňa NR SR (2015-09-24):
Ďakujem pekne. Pán predseda, dajte, prosím, hlasovať o tom, že Národná rada vyslovuje súhlas s Nagojským protokolom o prístupe ku genetickým zdrojom a spravodlivom a rovnoprávnom rozdelení prínosov vyplývajúcich z ich využívania k Dohovoru o biologickej diverzite. Dajte, prosím, hlasovať.
Zmajkovičová, Renáta, podpredsedníčka NR SR (2013-05-15):
Nevyrušujeme vás náhodou? Pán minister vás nevyrušuje?
P. Paška, predseda NR SR: (2007-05-11):
Pokračujeme prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a mení zákon č. 372/1992 Zb. o priestupkoch v znení neskorších predpisov (tlač 300). Pán poslanec, máte slovo.
Bugár, Béla, podpredseda NR SR (2018-06-14):
Teraz otváram možnosť sa prihlásiť ústne do rozpravy. Končím možnosť sa prihlásiť, ako jediný pán poslanec Goga. Nech sa páči, máte slovo.
P. Csáky, podpredseda vlády SR: (2003-12-16):
Chcem vám podotknúť, že informáciu ste dostali v písomnej forme, ja prečítam len stručný úvod k tomuto materiálu. Finančné zdroje čerpané zo štátneho rozpočtu použité na integráciu rómskej menšiny  v období rokov 1999 až 2003 boli použité v nasledujúcich oblastiach, na kultúrne aktivity, na vzdelávanie, na podporu infraštruktúry, na bytovú výstavbu, na zamestnanie, na zdravie a na projekty PHARE. Všetky aktivity boli financované z prostriedkov viacerých ústredných orgánov štátnej správy, prioritne prostredníctvom Ministerstva kultúry Slovenskej republiky, Ministerstva výstavby a regionálneho rozvoja Slovenskej republiky, Ministerstva  práce, sociálnych vecí a rodiny a cez Všeobecnú pokladničnú správu. O jednotlivých  projektoch rozhodovali členovia medzirezortných komisií, v ktorých pracovali aj zástupcovia rómskej komunity na Slovensku. O rozdelení zdrojov na projekty riešenia problémov rómskej komunity rozhodla vláda Slovenskej republiky na základe vopred stanovených kritérií. Pevný odpočet v ročnom a účelovom členení nájdete v písomnej správe, ktorú som vám predkladal. Použitie týchto finančných prostriedkov bolo kontrolované Úradom vlády Slovenskej republiky, Ministerstvom financií Slovenskej republiky, ako aj v niektorých prípadoch Najvyšším kontrolným úradom. Pri žiadnej kontrole ale nebolo zistené neúčelné použitie finančných prostriedkov. Vážený pán predseda Národnej rady, vážená Národná rada Slovenskej republiky, podrobný rozpis použitia týchto finančných prostriedkov nájdete v písomnej správe. Ďakujem pekne za vašu pozornosť. (Potlesk.)
B. Bugár, podpredseda NR SR: (2004-02-04):
(Hlasovanie.) Prítomných 130, za návrh 63, proti 16, zdržalo sa 51 poslancov. Konštatujem, že ani bod č. 20 sme neschválili. B. Opaterný, poslanec: Ďakujem. Ďalej tu máme pozmeňujúci návrh pána poslanca Béreša, ktorý obsahuje 2 body. Pýtam sa pána poslanca, môžeme hlasovať spolu o týchto bodoch. Takže hlasujeme o obidvoch bodoch pozmeňujúceho návrhu pána poslanca Béreša.
Glváč, Martin, podpredseda NR SR (2018-12-06):
Pán poslanec Dostál.
Danko, Andrej, podpredseda NR SR (2024-06-19):
Pán poslanec Blcháč.
Hlina, Alojz, poslanec NR SR (2015-12-09):
Vážená pani predsedajúca, vážené kolegyne, kolegovia. Ďakujem aj kolegom za určitú ústretovosť v tom, že môžem vystúpiť ako prvý, lebo idem odtiaľto na protest na SNP, prípadne pozývam, má to význam, má význam sa biť za svoje práva. Dneska o pol šiestej je protest na Námestí SNP. Vyzerá, že nás tam bude dosť. Nehovorím to zbytočne, hovorím to aj preto, že... (Prerušenie vystúpenia predsedajúcou.)
Hrnčiar, Andrej, podpredseda NR SR (2017-11-30):
Pán poslanec Grendel.
Grendel, Gábor, podpredseda NR SR (2021-12-07):
Pán poslanec Milan Potocký.
B. Bugár, podpredseda NR SR: (2001-09-13):
(Hlasovanie.) Prezentovalo sa 120 poslancov, za 110, proti 1, zdržalo sa 7, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie návrhu zákona v druhom čítaní. Teraz budeme hlasovať o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a menia a dopĺňajú niektoré ďalšie zákony (tlač 1075). Prosím spravodajcu pána poslanca Vavríka, aby uvádzal hlasovanie. Najprv podľa § 73 ods. 3 zákona o rokovacom poriadku. R. Vavrík, poslanec: Ďakujem pekne, pán predsedajúci. Vážené kolegyne, kolegovia, v rozprave nebol vznesený žiaden pozmeňujúci návrh. Preto tak, ako povedal pán podpredseda Bugár, navrhujem, aby sa hlasovalo o tom, že Národná rada sa uznáša v súlade s § 73 ods. 3 písm. c) zákona Národnej rady o rokovacom poriadku, a to tak – prerokovať predložený návrh zákona v druhom čítaní.
Bihariová, Irena, poslankyňa NR SR (2024-02-27):
Vážený pán predseda, dajte, prosím, hlasovať o návrhu uznesenia tak, ako je uvedené v tlači 69.
Blaha, Ľuboš, podpredseda NR SR (2024-01-11):
Na vaše vystúpenie, pani poslankyňa, evidujem 22 faktických poznámok. Ako prvý sa prihlásil pán poslanec Richard Vašečka. Nech sa páči.
Hrnčiar, Andrej, podpredseda NR SR (2018-11-21):
Pán poslanec Marosz.
Laššáková, Jana, podpredsedníčka NR SR (2012-09-26):
Reagovať na faktickú poznámku bude pán poslanec Fecko. Nech sa páči.
Hrnčiar, Andrej, podpredseda NR SR (2019-03-29):
Ďakujem. Pani poslankyňa Kiššová.
Šeliga, Juraj, podpredseda NR SR (2021-01-12):
Pán poslanec Pollák, nech sa páči.
Brocka, Július, poslanec NR SR (2011-07-12):
Ja som, ja som tlmočil. Pán podpredseda, nebol všeobecný súhlas, ja som chcel, aby ste dali hlasovať. Ja len hovorím, že mám zmocnenie gestorského výboru, aby sme postúpili návrh do tretieho čítania ihneď.
P. Hrušovský, predseda NR SR: (2004-05-27):
(Hlasovanie.) 123 prítomných, 121 za, 2 sa zdržali. Návrh zákona sme schválili. Prosím pána poslanca Janiša. (Hlasy z pléna.) Pán poslanec Hort.
Pollák, Peter, poslanec NR SR (2012-10-29):
Ďakujem. Lucia, na úvod ja chcem oceniť to, že si skonštatovala, že ženy nerozmýšľajú v osadách nad potenciálnym ziskom z pôrodnosti. Veľmi to teda oceňujem. Ja som toho istého názoru. A som rád, že si to povedala. Ja pripúšťam, že aj v osadách, aj všade inde nájdeme ženy, ktoré by podstúpili sterilizáciu. Ja sa však obávam toho, že na tie ženy môže byť vyvíjaný tlak zo strany partnera, rodiny, ale aj lekára v podstate, ktorý môže teda vyvíjať tlak na rozhodnutie ženy, aby sterilizáciu podstúpila. Čiže sú to faktory, ktoré môžu dokonca motivovať tú ženu, aby podstúpila tú sterilizáciu. A to mi trošku teda dáva pochybnosti o tom, či tento návrh je dobrý. Ďakujem.
Paška, Pavol, predseda NR SR (2013-05-16):
(Hlasovanie.) 141 prítomných, 114 za, 1 proti, 26 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať v záverečnom hlasovaní.
Pčolinský, Peter, podpredseda NR SR (2023-03-23):
Dobrý deň prajem. Vážené panie poslankyne, vážení páni poslanci, otváram siedmy rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Martin Klus, Stanislav Kubánek, Vladimíra Marcinková, Róbert Puci a Vladimír Zajačik. Podľa odsúhlasenej zmeny programu pristúpime k prvému čítaniu o vládnom návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov . Vládny návrh zákona je uverejnený ako tlač 1457, návrh na jeho pridelene na prerokovanie výborom je v rozhodnutí č. 1530. Prosím teraz dočasne povereného ministra dopravy Slovenskej republiky Andreja Doležala, aby vládny návrh zákona uviedol. Nech sa páči, pán minister, máte slovo.
Blanár, Juraj, podpredseda NR SR (2022-12-06):
Prezentujme sa a hlasujme. (Hlasovanie.) Prítomných 137 poslancov, za hlasovalo 121 poslancov, proti bol 1, 15 sa zdržali, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Poprosím vás, pán spravodajca, aby ste uvádzali druhé hlasovanie.
Zs. Simon, poslanec: (2008-11-27):
Pán kolega, hovoriť o tom, že ministerstvo pôdohospodárstva, resp. jeho kapitola dostane 29 miliárd korún, z toho 16 miliárd z Európskej únie. Áno, je to tak. Len sa treba pozrieť aj na rozpočet roku 2008. Koľko z týchto peňazí Slovenská republika reálne vyčerpala, keď sám hovoríte o tom, že obce, 1 800 obcí sa môže uchádzať o podporu, o rozvoj len v budúcom roku. Ani to nie je isté. Prvé peniaze dostanú až v roku 2010. A aký to bude skutočný efekt? Však rozpočet Európskej únie je 2007 – 2013. Dnes píšeme rok 2... (Vystúpenie automaticky prerušené časomierou.)
Pfundtner, Edita, poslankyňa NR SR (2017-09-14):
Vážený pán predsedajúci, ďakujem veľmi pekne za slovo. Podľa § 85 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem legislatívno-technickú opravu bodu 3 môjho pozmeňovacieho návrhu, ktorý bol schválený v druhom čítaní, a to nasledovne: v čl. I v bode 9 § 12 ods. 3 písm. c) sa slovo „toho“ nahrádza slovom „tohto“. Ďakujem.
Hrnčiar, Andrej, podpredseda NR SR (2019-05-21):
Takže tretíkrát, záverečné slovo.
Laurenčík, Milan, podpredseda NR SR (2022-02-22):
Prosím, neziapte tu. (Výkriky z pléna. Zaznievanie gongu.) Neziapte tu, sadnite si! (Výkriky z pléna.)
Mazurek, Milan, poslanec NR SR (2023-03-21):
Pán kolega, vy ste mi perfektne nahrali s tým, že tu sa nemám na koho obrátiť. Lebo na jednej strane na tej hodine otázok pán Heger ako súčasne poverený predseda vlády, poverený minister zdravotníctva, poverený minister financií, predseda strany, dúfam, že nielen poverený, neviem teda, či ho tam berú vážne, lebo podľa toho, čo Káčer predviedol deň po jeho tlačovke, tak nemám pocit, že by ho tam ktokoľvek rešpektoval. To znamená, že by to bolo akokoľvek inak ako v jeho pozícii na vláde alebo v jeho pozícii v parlamente, ale ten človek, keď tu bol, on v podstate ani neodpovedal na tie otázky, ktoré dostal. On zase trepal nezmysly a hlúposti a otočil. Pretože Eduard Heger je ako destilovaná voda. Proste nijaký. On neodpovie na nič. On je akurát tak biely kôň, ktorý je proste nastrčený, ako aj to nie veľmi úspešná figúrka, keď vidíme, ako sa tým ich tzv. Demokratom darí. Veď toto je na smiech. Jediné, čo Eduard Heger a táto skorumpovaná, neschopná odvolaná vláda reprezentujú, je túžba vládnuť za každú cenu. Vládnuť aj za tú cenu, že budú pohŕdať ľuďmi, že budú urážať ľudí, že sa im budú vysmievať, že ich budú ponižovať každý jeden deň ich životov a ukazovať im, že im nestoja za nič, že boli odvolaní. Ale desať mesiacov tu musia sedieť, lebo Slovensko potrebuje práve ich. Aj keď ich Slovensko nechce. Aj keď nikdy v histórii nebola vláda s tak extrémnou mierou nedôvery, aj napriek tomu oni nadobudli presvedčenie, že ich Slovensko potrebuje. Aspoň tak to prezentujú. V skutočnosti aj tento návrh zákona reaguje na situáciu, ktorá nastala. Ak náhodou bude nejaká vláda odvolaná, aby do štrnástich dní boli vyhlásené predčasné parlamentné voľby, aby sa tie potom do tri, do troch mesiacov konali. Lebo nie je mysliteľné, aby si skupina parazitov rozhodla, že budú poberať svoje poslanecké platy a ministerské platy ďalších desať mesiacov po tom, čo boli odvolaní v Národnej rade.
Pellegrini, Peter, predseda NR SR (2024-02-08):
Prezentujme sa a hlasujme o bode 76 pozmeňujúceho návrhu pána poslanca Galka a Grendela. (Hlasovanie.) Prítomných 139, za 29, proti 77, zdržalo sa 33. Tento bod sme neschválili.
Grendel, Gábor, podpredseda NR SR (2022-10-19):
S faktickou poznámkou pán poslanec Martin Beluský.
V. Veteška, podpredseda NR SR: (2004-10-28):
K. Mitrík, poslanec: Vážený pán predsedajúci, kolegyne, kolegovia, predkladám spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a zákon č. 302/2001 Z. z. v znení neskorších predpisov (tlač 854), vo výboroch Národnej rady v druhom čítaní. Výbor Národnej rady pre verejnú správu ako gestorský výbor k návrhu skupiny poslancov Národnej rady na vydanie zákona, ktorým sa mení a dopĺňa uvedený zákon, podáva Národnej rade v zmysle rokovacieho poriadku spoločnú správu výborov. Národná rada svojím uznesením č. 1187 pridelila návrh skupiny poslancov Národnej rady na vydanie uvedeného zákona na prerokovanie týmto výborom: ústavnoprávnemu výboru, výboru pre financie, rozpočet a menu a výboru pre verejnú správu. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu v zmysle rokovacieho poriadku. Návrh skupiny poslancov na vydanie uvedeného zákona prerokovali všetky uvedené výbory Národnej rady takto: Národnej rade odporúčajú schváliť s pripomienkami Ústavnoprávny výbor Národnej rady uznesením č. 645 z 5. októbra 2004, výbor pre financie, rozpočet a menu uznesením č. 391 z 10. júna 2004 a výbor pre verejnú správu uznesením č. 238 zo 14. októbra 2004. Z uznesení výborov Národnej rady uvedených pod bodom III tejto správy vyplývajú pozmeňujúce návrhy, ktoré máte v spoločnej správe. Je ich celkom osem. O pozmeňujúcich a doplňujúcich návrhoch gestorský výbor odporúča hlasovať: a) spoločne schváliť body 1, 2, 3, 5, 6 a 7, b) spoločne neschváliť body 4 a 8. Gestorský výbor na základe stanovísk výborov k návrhu skupiny poslancov k uvedenému zákonu vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu v zmysle rokovacieho poriadku odporúča Národnej rade návrh skupiny poslancov, ktorým sa mení a dopĺňa zákon č. 369/1990 Zb. o obecnom zriadení a zákon č. 302/2001 Z. z. v znení neskorších predpisov, v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne poveril ma ako spoločného spravodajcu v zmysle rokovacieho poriadku. Spoločná správa výborov Národnej rady bola schválená uznesením Výboru Národnej rady pre verejnú správu č. 242 z 19. októbra 2004. Pán predsedajúci, skončil som a zároveň sa hlásim do rozpravy ako prvý.
Laurenčík, Milan, podpredseda NR SR (2021-05-27):
Ďalšiu faktickú poznámku má pán poslanec Ladislav Kamenický, nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 96, proti 36, zdržali sa hlasovania 2. Takže sme v treťom čítaní . Otváram rozpravu v rámci tohto čítania. Pýtam sa, či sa niekto hlási do rozpravy. Nie. Súhlasím s vami pani poslankyňa. Takže nikto. Preto vyhlasujem rozpravu o tomto bode programu za skončenú v rámci teda tretieho čítania. Nech sa páči, pán poslanec. I. Hamarčák, poslanec: Pán podpredseda, dajte hlasovať o zákone ako o celku s odporúčaním gestorského výboru schváliť ho.
D. Lipšic, poslanec: (2007-06-20):
Čiže navrhujem bod 1. V čl. I § 14 ods. 3 písm. e) sa dopĺňa 10. bod, ktorý znie: „10. člena orgánu justičnej akadémie“. A potom je tam poznámka pod čiarou k odkazu 25. Následne sa prečíslia ostatné poznámky pod čiarou. Bod 2. Čl. X sa vypúšťa. To je práve ten článok, ktorý navrhuje zrušiť princíp nulovej tolerancie pri orgánoch Justičnej akadémie. Chcem povedať, že v rámci Rady akadémie nemusia byť len sudcovia a prokurátori, ale aj iné osoby, kde by to kritérium morálnej bezúhonnosti malo byť absolútne. Bod 3 pozmeňujúceho návrhu. Za čl. XXIII sa vkladá nový čl. XXIV, ktorý znie: „Zákon č. 154/2001 Z. z. o prokuratúrach a právnych čakateľoch prokuratúry v znení neskorších novelizácií sa dopĺňa takto: „V § 6 odsek 6 znie: „Za bezúhonného na účely tohto zákona sa nepovažuje ten, kto bol právoplatne odsúdený za úmyselný trestný čin, a ak ide o obzvlášť závažný zločin, trestný čin zneužívania právomoci verejného činiteľa, trestný čin prijímania úplatku, trestný čin podplácania, trestný čin nepriamej korupcie, ani ten, komu bolo odsúdenie za takýto trestný čin zahladené alebo na ktorého sa hľadí, ako keby nebol za takýto trestný čin odsúdený podľa osobitného predpisu. Bezúhonnosť sa preukazuje odpisom registra trestov, ktorý nesmie byť starší ako tri mesiace.“.“.“ A je tam poznámka pod čiarou k odkazu 7. Ide o to, že zatiaľ jedinou právnickou profesiou, kde sa neuplatní nulová tolerancia, je profesia prokurátorská, a to z toho dôvodu, že sa pripravovala komplexná novelizácia zákona o prokurátoroch, ktorá ale do parlamentu do konca volebného obdobia neprišla. Ja som o tom hovoril na výbore s pánom generálnym prokurátorom. Viem, že sa pripravuje jeho ďalšia novelizácia, ale myslím, že pri tomto, keď riešime práve tieto princípy, by bolo vhodné to riešiť v rámci tejto novelizácie, nečakať na nejakú ďalšiu komplexnú novelu. My sme išli v tomto prípade podľa vzoru predpokladov na výkon funkcie advokáta, notára, exekútora, kde to je práve takto upravené. U sudcov to je upravené ešte prísnejšie. Tam je nulová tolerancia na akýkoľvek úmyselný trestný čin. Ďakujem veľmi pekne, pani predsedajúca.
Pročko, Jozef, poslanec NR SR (2024-10-23):
Milé kolegyne, milí kolegovia, táto rozprava je pre mňa naozaj nepochopiteľná, pretože ja si tiež myslím, že KDH má svoje práva na to, aby si do výborov dala ľudí, ktorých chce ona. Ja len chcem povedať, že to, čo urobila koalícia na začiatku, bolo odporné a nechutné, pretože namiesto pomeru 10:9, dali pomer, myslím, 12:7? 12:7 to je, že? Takže toto bolo to odporné, čo urobili oni. Majú 79 hlasov, my máme 71, a oni si odhlasovali, odhlasovali si dvanásť ku siedmim. Už tu bol ten podvod a to odporné diktátorské, čo urobili. Takže k tejto téme len toľko, že ja som hlboko presvedčený, že pani Holečková bude zaradená niekde, kde bude chcieť ísť, ale ja by som sa nestaral nikomu, ani smerákom, ani hlasákom, ani PS-ku, nikde by som sa nestaral do toho, ako si chcú poslancov, ktorí od nich odídu a keď chcú odísť z tej strany, nech sa páči. My sme s pánom Galkom nerobili žiadne, nech si tam zostane, keď chce zostať, aj keď osobne mňa ako človek veľmi sklamal, veľmi, po tom, čo sme sa spolu rozprávali, ale nebudem mu škodiť, a teraz aj tuná, čo sa tu predvádza, tak mám taký pocit, ako keby niektoré strany alebo niektorí ľudia si chceli tú Holečkovú pritiahnuť ku sebe, však veď zastanem sa tej Holečkovej, veď je voľná, je nezávislá, čo keby bola v mojej strane alebo išla k nám, veď to je také milé. Ako ja poznám pani Holečkovú, myslím si, že to je veľmi skvelý, veľmi jedinečný, Bajo Holečkovú, prepáčte, ospravedlňujem sa vám, pani Holečková Bajo, tak nie je tu, ale ja si myslím, že to je skvelý človek, ktorý naozaj tu v tomto parlamente môže povedať veľa a veľa aj povie. Takže, priatelia, nestarajme sa my do druhých strán, nech si ony rozhodujú o tom, lebo tak bolo dohodnuté, tak to bolo dohodnuté. A tu sa skrývať za to, že nie je to pravda a niektoré veci, nie. Na začiatku to bolo dohodnuté veľmi nekorektne, veľmi naozaj, zase hľadám slovo, aby som niekoho neurazil, bolo to dohodnuté tak ako tento diktát, čo tu diktujú, chcú. Ďakujem veľmi pekne a ja verím, že pani Holečková zostane nezávislá a zostane človekom takým dobrým, ako je, takže jej želám veľa zdravia.
Dostál, Ondrej, poslanec NR SR (2023-12-14):
Pán poslanec Vašečka, budem reagovať na ten pozmeňujúci návrh. Toto je jedno z mála opatrení, ktoré neznamená, že sa bude vyberať viac peňazí od ľudí, ale, naopak, že sa bude šetriť. Teda myslím tie zmeny v stavebnom sporení vo vzťahu k rodinnému stavebnému sporeniu. Celý ten konsolidačný balíček je založený na tom, že zvýšime dane, zvýšime odvody, zvýšime poplatky, zobereme ľuďom úspory z II. piliera. Toto je jedno z mála opatrení, ktoré tam sú, ktoré znamenajú alebo môžu znamenať úsporu nákladov štátu. Čiže bol by som zdržanlivý v kritike práve tohto opatrenia. Takých opatrení malo byť v tom konsolidačnom balíčku viac. No a teraz, či to je alebo nie je diskriminačné. To rodinné stavebné sporenie vo vzťahu k stavebnému sporeniu a jeho štátnej podpore zvýhodňuje domácnosti, ktoré sú definované ako stavební sporitelia, ktorí sú manželmi, a maloleté deti. Čiže ak dvaja ľudia spolu žijú a sú zosobášení, tak ich zvýhodníme. 	Ak dvaja ľudia spolu žijú a nie sú zosobášení z dôvodu, že sa rozhodli, že nechcú byť zosobášení alebo nemôžu byť zosobášení, lebo napríklad osobám rovnakého pohlavia to právny poriadok Slovenskej republiky neumožňuje, tak ich nebudeme zvýhodňovať. A čo naviac, ak dvaja ľudia spolu žijú a majú spoločné deti, a tak zvýhodníme aj tie deti, ak sú zosobášení, ak nie sú zosobášení, tak ani tie deti nebudeme brať, brať do úvahy. Ja si naozaj myslím, že prvky diskriminácie v tomto, ako je to nastavené, tam sú.
Mizík, Stanislav, poslanec NR SR (2019-02-01):
Ďakujem za slovo. Pani Cigániková, ako starého chovateľa psov, mačiek a statku a ochrancu zvierat, to znamená mňa, ma tento absurdný návrh, ktorého absurdita je zodpovedajúca veľkosti galaxie, úplne šokovalo. Ešte raz zopakujem, úplne, úplnejšie a najúplnejšie ma šokoval. A teraz vám dám jednu otázku, pretože z logiky a myslenia a činnosti vašej strany, ako chcete argumentovať, apelovať niektorých majiteľov reštaurácií, napr. reštaurácií Sindibád alebo iných arabských reštaurácií, aby prijali tento váš láskyplný zvierací zákon. Ďakujem za slovo.
Hrnčiar, Andrej, podpredseda NR SR (2016-09-23):
S reakciami na faktické poznámky pani poslankyňa Remišová.
Martinák, Ľuboš, poslanec NR SR (2013-06-26):
Pán predseda, dajte hlasovať o pozmeňujúcom návrhu pána poslanca Mičovského o všetkých troch bodoch spoločne.
Richter, Ján, minister práce, sociálnych vecí a rodiny SR (2019-09-12):
Ďakujem pekne, pán poslanec. Dovoľte, aby som vám sprostredkoval odpoveď pani ministerky vnútra. Vážený pán poslanec, okresný úrad v sídle kraja je podľa zákona č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov zriaďovateľom škôl a školských zariadení, ktoré sú rozpočtovými organizáciami. Financovanie regionálneho školstva upravuje zákon č. 597 o financovaní základných škôl, stredných škôl a školských zariadení v znení neskorších predpisov. Úlohy v oblasti financovania škôl a školských zariadení plnia podľa zákona Ministerstvo školstva, vedy, výskumu a športu Slovenskej republiky aj okresné úrady v sídle kraja, na činnosť ktorých sa rozpočtujú finančné prostriedky v kapitole Ministerstva vnútra Slovenskej republiky vrátane osobných výdavkov. V zmysle zákona 523 o rozpočtových pravidlách verejnej správy a o zmene a doplnení niektorých zákonov rozpočtová organizácia hospodári samostatne podľa schváleného rozpočtu s prostriedkami, ktoré jej určil zriaďovateľ v rámci svojho rozpočtu. Rozhodovanie o pridelení odmien pre zamestnancov jednotlivých škôl v zriaďovateľskej pôsobnosti okresných úradov v sídle kraja je v kompetencii škôl a školských zariadení. Aj vyplatenie peňažného plnenia, ktoré môže zamestnávateľ poskytnúť zamestnancovi za prácu pri príležitosti obdobia letných dovoleniek, je v kompetencii príslušnej školy ako samostatnej rozpočtovej organizácie. Podmienkou vyplatenia trinásteho platu v zmysle zákona 311/2001 Z. z. Zákonník práce je trvanie pracovnoprávneho vzťahu zamestnanca k 30. aprílu príslušného kalendárneho roka nepretržite aspoň 24 mesiacov. Výška 13. platu je minimálne v sume 500 eur. Ďakujem, skončil som.
Glváč, Martin, podpredseda NR SR (2019-09-19):
Ďakujem. S reakciou pán poslanec Pčolinský.
Šuca, Peter, poslanec NR SR (2016-09-23):
Ďakujem pekne za slovo, vážený pán predsedajúci. Ctené dámy, vážení páni, nebýva zvykom, aby som ja vystúpil ako spravodajca v záverečnom slove. Bolo toho povedané dosť. Túto schôdzu ste zvolali vy, ctení kolegovia z opozície, vyzývali ste nás, že chcete s nami rozprávať, chcete schôdzu. My sme schôdzu spustili. Miestami vás tu sedelo 10, miestami 11, miestami 12. Fotili ste si rokovaciu miestnosť v čase, keď tu poslanci neboli. My sme dali stanovisko, že sa nebudeme podieľať na tých hlúpostiach, klamstvách a bludoch, ktoré ste tu vystrájali po celý ten čas. Po prvé. Po druhé. Pán poslanec Rajtár, vo svojom diskusnom príspevku ste povedali, že Robert Kaliňák mal byť odvolaný už za prvej vlády za kauzu popradský batoh. Myslím, že ste mali na mysli teda plastickú trhavinu, o ktorej nemáte ani šajn, ako bolo a čo tam bolo. Keby ste chceli mať bližšie informácie, dozvedieť sa bližšie informácie, kľudne môžem vysvetliť, bol som na popradskom letisku štyri roky, nemali ste šajn. Mnohí ste rozprávali o tom, že Bašternák je náš človek. Pán poslanec Rajtár, na prvej schôdzi som vám povedal, že prvú návratnú vratku, vratku DPH vo výške 3,6 mil. dostal, pán poslanec, Bašternák v roku 2011. Kto bol vtedy predseda vlády? Kto bol vtedy predseda vlády, sa pýtam? Robert Fico? Kto bol vtedy minister vnútra? Robert Kaliňák? Bašternák je váš produkt, nie náš! (Potlesk.) Bola tu ctená pani poslankyňa Remišová, ktorá bola v rozprave a rozprávala o tom, ako minister vnútra Kaliňák krágľoval ľudí z Policajného zboru. Za 4 roky, za 4 roky minister vnútra Kaliňák odvolal 24 policajtov bez udania dôvodu. Predchádzajúci pán minister za 18 mesiacov odvolal 75 policajtov bez udania dôvodu. Kto krágľoval policajtov? Kto čistil Policajný zbor k svojmu obrazu? Kaliňák?! Nie! V roku 2011, keď prišiel minister vnútra Robert Kaliňák na pozíciu ministra vnútra opätovne, a to teraz hovorím vám, pán poslanec Rajtár, viete, kto bol prvý viceprezident na Policajnom zbore? Koho nechal? Nechal tam nominanta pána bývalého ministra Lipšica. Viete, kto bol krajský veliteľ Policajného zboru? Nominant pána Lipšica. Netárajte hlúposti o nejakej politizácii! Netárajte hlúposti o krágľovaní ľudí v Policajnom zbore! Pán poslanec Poliačik, vy ste vo svojom diskusnom príspevku povedali, že čo to je za krajina, kedy minister vnútra je trestne stíhaný. Minister vnútra trestne stíhaný nie je! Nikdy nebol, ani nie je! To je všetko, čo som chcel povedať k tejto diskusii. Ďakujem pekne za pozornosť. (Potlesk.)
Glváč, Martin, podpredseda NR SR (2018-05-28):
S reakciou, dve faktické poznámky, končím možnosť prihlásiť sa. Pán poslanec Mizík.
Ďuriš Nicholsonová, Lucia, podpredsedníčka NR SR (2018-11-30):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pani poslankyňa Milanová, nech sa páči.
Jílek, Rastislav, poslanec NR SR (2021-04-01):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Buček, Jozef, poslanec NR SR (2019-11-27):
Pán predsedajúci, sme v treťom čítaní, otvorte rozpravu.
Hrnčiar, Andrej, doterajší podpredseda NR SR (2020-03-20):
Pán poslanec Alojz Baránik.
Kollár, Boris, predseda NR SR (2022-02-08):
Prosím, viem, že sú vybičované emócie, prosím pekne, ukľudnime sa v celej sále. Prosím, zapnite mikrofón ešte pánovi podpredsedovi Blanárovi, aby mohol dokončiť vetu.
Bagačka, Michal, poslanec NR SR (2014-12-03):
Pán predseda, dajte hlasovať o pozmeňujúcom návrhu pánov poslancov Kaníka a Jurzycu.
Hort, Milan, podpredseda NR SR (2011-05-24):
Pán poslanec Dušan Jarjabek, nech sa páči.
Brocka, Július, poslanec NR SR (2013-12-12):
Ťažko sa reaguje na zmätené vystúpenia, ale pokúsim sa. Prosím vás, veď som to naznačil vo svojom vystúpení, že každý rok, na budúci, aj tie ďalšie, štát naleje miliardu eur do Sociálnej poisťovne, aby bolo na dôchodky z I. piliera. To znamená, daňoví poplatníci, nie štát, tisíc miliónov eur, aby bolo na dôchodky. A vy idete porovnávať tieto dôchodky z II. piliera, teda s II. pilierom? Čo dostanú ľudia? Veď tam si ľudia dávali svojich 9 % za našej vlády, za vašej len štyri, lebo ste to tak znížili, ďalšími opatreniami ešte ste prispeli k tomu, že sa nezhodnocovali, ako sa mohli zhodnocovať. Keby ste vy pomerne toľko každý rok prispeli sporiteľom v II. pilieri, ako prispievate na I. pilier, tak by ste nemohli povedať takú hlúposť, alebo že porovnávať dôchodky z I. a II. piliera. Páni, ale budem možno podrobnejšie o tom, pri tom svojom bode programu, keď budem hovoriť, jeden plat stačí. A pánovi Čížovi, pán kolega Číž, (reakcia z pléna) pán kolega Číž, no veď dve – tri verejné funkcie a platené z verejných zdrojov, to je nonsens, to tu nebolo v 90. rokoch, naozaj, veď vy ste tu boli v Národnej rade zamestnanec Národnej rady, veď vy si to musíte pamätať. Ale to, čo ste vy cez SMER zaviedli, akú prax, (reakcie z pléna) pažravosť, takú pažravosť, naozaj to nemá obdobie, a najmä v čase, a najmä v čase krízy, v čase krízy. Pánu Muňkovi sa žiadna krivda nestala, veď on bol poslanec Národnej rady aj s platom, aj so všetkým, čo k tomu patrí. (Reakcia z pléna.)
Sloboda, Radovan, poslanec NR SR (2020-06-03):
Pán predsedajúci, prosím, dajte hlasovať o tom, že Národná rada Slovenskej republiky sa rozhodla vládny návrh zákona, ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov prerokovať v skrátenom legislatívnom konaní.
Danko, Andrej, predseda NR SR (2019-03-26):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Bučekovi. Nech sa páči, pán poslanec.
Danko, Andrej, predseda NR SR (2017-02-01):
Ďakujem pánovi poslancovi. Pani poslankyňa Erika Jurinová.
P. Hrušovský, podpredseda NR SR: (2002-08-19):
(Hlasovanie.) 107 prítomných, 104 za, 1 proti, 2 nehlasovali. Schválili sme pripomienku pod bodom č. 3. Pán poslanec Maňka. V. Maňka, poslanec: Hlasovali sme o všetkých pripomienkach pána prezidenta. Iba chcem pripomenúť, že pán prezident dal dve alternatívy na hlasovanie a prvá bola zákon neprijať ako celok, to je pre pripomenutie, ale hlasovali sme o druhej alternatíve, kde sme hlasovali o jeho pripomienkach. Vážený pán predsedajúci, môžeme pristúpiť k tretiemu čítaniu.
Grendel, Gábor, podpredseda NR SR (2020-07-07):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ (Akt zloženia sľubu.)
Beluský, Martin, poslanec NR SR (2018-06-21):
Ďakujem za slovo. Vážená pani predsedajúca, vážení členovia vlády, pani poslankyne, páni poslanci, moja interpelácia je určená pre ministra dopravy a výstavby Slovenskej republiky pána, pre pána Árpáda Érseka. Vážený pán minister, v súlade s čl. 80 Ústavy Slovenskej republiky a § 129 zákona o rokovacom poriadku Národnej rady Slovenskej republiky v znení neskorších predpisov si vám dovoľujem podať nasledovnú interpeláciu. Dňa 20. januára 2012 sa začala v Tepličke nad Váhom výstavba terminálu intermodálnej prepravy Žilina. Dňa 
31. augusta 2015 bolo toto prekladisko dokončené a stavebné náklady na výstavbu podľa verejne dostupných zdrojov boli 
13 miliónov eur z kohézneho fondu, spolufinancovanie zo štátneho rozpočtu Slovenskej republiky 2,3 milióna a kapitálové transfery 1,5 milióna eur, teda spolu 17,1 milióna eur bez DPH. Dňa 21. februára 2018 ubehol termín na podanie žiadostí a ponúk na výber prevádzkovateľa tohto terminálu intermodálnej prepravy. Odvtedy ubehli už presne štyri mesiace a od dokončenia tohto prekladiska ubehli už dva roky a desať mesiacov a verejnosti stále nie je známe, kto bude prevádzkovateľom tohto prekladiska a ako dlho bude trvať, kým sa štátu vrátia všetky investičné náklady vynaložené na výstavbu a prevádzku tohto terminálu. V nadväznosti na uvedené informácie si vás dovoľujem požiadať o vysvetlenie a zodpovedanie nasledovných otázok: 1. Koľko bolo vynaložených nákladov na údržbu areálu a žeriavov od 31. 8. 2015 do súčasnosti? 2. Koľko financií z verejných zdrojov bolo vynaložených na výkup pozemkov súvisiacich s výstavbou tohto prekladiska? 3. Ako sa plánujú využiť pozemky o rozlohe cca 
10,3 hektáru, na ktorých v súčasnosti nič nestojí a ani inak nevyužívajú, ale boli v súvislosti s výstavbou areálu prekladiska odkúpené? 4. Kedy bude verejnosti známy prevádzkovateľ prekladiska? 5. Aké benefity bude mať Slovenská republika po spustení prevádzky tohto prekladiska? A posledná otázka. 6. Ako sa na celý projekt pozerá Ministerstvo dopravy a výstavby Slovenskej republiky z pohľadu Hodnoty za peniaze? Ďakujem pekne za odpoveď.
Hrušovský, Pavol, podpredseda NR SR (2011-09-07):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor a lehoty, v ktorých majú určené výbory tento návrh prerokovať. (Hlasovanie.) 148 prítomných, 81 za návrh, 2 proti, 64 sa zdržalo, 1 nehlasoval. Návrh sme schválili. Poprosím pána poslanca Jurčíka, aby z poverenie výboru pre hospodárstvo, výstavbu a dopravu predložil Národnej rade návrhy hlasovaní k prerokovávanému vládnemu návrhu zákona o obchodovaní s výrobkami obranného priemyslu a o zmene a doplnení niektorých zákonov , ktorý prerokovávame ako tlač 456. Pán poslanec, prosím o predloženie návrhu.
Košútová, Magda, poslankyňa NR SR (2015-05-13):
Ďakujem pekne. No celý zmysel tohto zákona bol v tom, aby sa chránil rozpredaj poľnohospodárskej pôdy, aby sa na tejto poľnohospodárskej pôde mohla vykonávať poľnohospodárska činnosť a aby sa tá pôda nenadobúdala na špekulatívne účely. A, pán poslanec, v tom článku III, tom § 4, kde môže pozemkový fond to previesť podľa cenového predpisu alebo na pozemku zriadiť vecné bremeno, išlo v podstate o legislatívne opatrenie, ktoré robilo v aplikačnej praxi problémy pre prípady malých výmer, pri ktorých bolo neefektívne spracovávanie znaleckých posudkov, pretože cena toho znaleckého posudku ďaleko prevyšovala cenu pozemku, o ktorý sa jednalo. Takže je otázka uhla pohľadu, kto sa ako na tento zákon pozerá, a myslím si, že účelom celej tej zmeny je to, aby sa chránila orná pôda.
Žiga, Peter, podpredseda NR SR (2024-01-08):
Pani poslankyňa Petrík.
Hraško, Igor, poslanec NR SR (2014-07-02):
Ďakujem pekne. Pán Martinák, začnem od konca, od vás. Ja som si ten zákon preštudoval. Ja som ho konzultoval s odborníkmi. A s odborníkmi som si ho študoval naozaj dopodrobna a odborníci dali pánovi ministrovi otázky, na ktoré nevedel odpovedať. Takže vy sa tu nehrďte tým, že ja nemám preštudovaný zákon, vy sa starajte sám o seba a o svoju vlastnú bandu a o svoje vlastné vedomosti. Čo sa týka hymny, pripúšťam, mohol som na začiatku povedať, že idem zaspievať našu slovenskú hymnu, ale myslím si, že pri hymne sa dá správať len jedným jediným spôsobom, tým, že sa postavíte. Ak som ju začal spievať, začal som ju spievať naozaj preto, že som cítil potrebu tú hymnu zaspievať. Kto z vás si kdekoľvek našu slovenskú hymnu dokáže zaspievať? Pochybujem, že niekto niekde to urobí. Zažil som to v Turecku na žrebovaní národnej tureckej lotérie, kde sme vystupovali s folklórnym ľudovým súborom Železiar ako predskokani. Tam prebehol jeden chlapík cez tú ohradu, lebo všetci boli za ohradou na tribúnach posadení, hodili mu do rúk vlajku, prebehol sa dvakrát tam a naspäť s veľkým revom „uááá“, potom sa postavil, položil si vlajku vedľa seba a nikoho neupozorňoval, že bude spievať hymnu, začal spievať tureckú hymnu, komplet na celom štadióne sa postavili a spievali tú hymnu s ním. U nás si viem predstaviť, že pre takéhoto človeka by už išli so zvieracou kazajkou. Toto je naša národná hrdosť. Toto je to, čo vám chýba, páni poslanci strany SMER.
Žitňanská, Jana, poslankyňa NR SR (2010-10-22):
Ďakujem veľmi pekne. Ja by som, naopak, zareagovala na pána poslanca Osuského. Áno, opisovanie je problém a je to problém, ktorý sa tiahne od základnej školy až po vysokú. A je to problém, ktorý ale našťastie začína sa u nás aj riešiť naozaj na tých základných školách. Proste deti sú vedené k tomu, aby sa prezentovali tým, čo vedia a nie tým, čo opíšu. Ja si pamätám ešte, keď sesternica, ktorá žila v Amerike, keď sme sa bavili o tom, kto aké ťaháky používa, ona vtedy zareagovala, že ale však to je podvod. No konečne aj u nás sa začína hovoriť o tom, že áno, opisovanie, plagiátorstvo je podvod. Som presvedčená, že to, čo tvrdíte, že keď bude zverejnené, viacerí to tu tvrdili, že keď bude zverejnené na internete, že sa bude viacej opisovať, no práve naopak, to by potom znamenalo, že na internete nesmie byť nič, žiadne publikácie, žiadne učebnice, práve naopak, bude sa to lepšie dať ustriehnuť. A posledná poznámka, ja sa pripájam tiež k tomu, ak sú detaily, ktoré vieme spoločne odstrániť v druhom čítaní, poďme do toho, aby naozaj táto novela bola úspešná. Ďakujem.
Žiga, Peter, podpredseda NR SR (2024-02-01):
Pani poslankyňa Števulová.
Tomáš, Erik, poslanec NR SR (2020-04-07):
Vážený pán poslanec Pročko, milý Jožo, som rád, že si konečne vstúpil do politickej arény a odvážil sa niečo povedať niečo spoza pultíka, lebo doteraz si pôsobil iba ako roztlieskavač koaličných radov, čo je naozaj na poslanca málo. Chcem ťa ale upozorniť, že keď chceš vystupovať k téme, tak by si k nej aj reálne vystupovať mal. Ak si sa rozhodol, samozrejme, v rozprave povedať niečo iné, je to len tvoja vec. Ale prekvapuje ma, že poslanec OĽANO vyčíta nejakú vulgarizáciu politiky alebo niečo podobné, keď priekopníkom vulgarizácie politiky je tvoj líder hnutia nový premiér pán Matovič. Možno len to, že si nebol v predchádzajúcom období v parlamente, ti bráni zamyslieť sa nad tým, ako sa správal voči nám on. Tak ti niečo pripomeniem. Z jeho úst smerom k našim poslancom častokrát zaznievali prezývky ako trtko (reakcia z pléna), hyeny a podobne. K tvojmu vystúpeniu je to, lebo toto si otvoril v rozprave, takže sleduj rokovací poriadok, prosím ťa. A ešte si sa dokonca aj pozastavil nad tým, že ti niekto tyká. Tak úplne najväčším prejavom politickej nekultúry tvojho šéfa Matoviča bolo, že tykal poslancom verejne vo svojich vystúpeniach. Takže nebuď, Jožo, farizej. A keď chceš kritizovať, tak sa pozri na vlastné rady, resp. pozametaj si pred vlastným prahom. Hovoríš o politickom marketingu. Som presvedčený, že video z tohto tvojho vystúpenia, ak keď by som ti to ja teda neodporúčal, bude zavesené na tvojom Facebooku. Jedinú vtipnú vec, ktorú si povedal, bolo, že Matovičova vláda urobila za dva týždne viac ako Ficova za dvanásť rokov. To jediná vtipná vec, ktorá od teba zaznela. A nepolitikárčime, Jožo. Dávame jasné pozmeňujúce návrhy k zákonom a za väčšinu zákonov sme zahlasovali. Po úpravách.
Danko, Andrej, podpredseda NR SR (2024-09-20):
Poslanec Krátky.
V. Veteška, podpredseda NR SR: (2004-10-19):
Ľ. Navrátilová, poslankyňa: Ďakujem za slovo, pán predsedajúci. Vážený pán minister, vážené kolegyne, kolegovia, dovoľte, aby som uviedla spravodajskú správu k vládnemu návrhu zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov a o zmene a doplnení zákona č. 43/2004 o starobnom dôchodkovom sporení. V súlade s § 73 zákona Národnej rady Slovenskej republiky č. 350/1996 Z. z o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa po formálno-právnej stránke všetky náležitosti uvedené v § 67 a v § 68 zákona č. 350/1996 ako i náležitosti v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Potreba novelizácie zákona č. 461/2003 a zákona 43/2004 vyplynula podľa predkladateľa z poznatkov aplikačnej praxe. Jednotlivé navrhované zmeny sú odôvodnené v dôvodovej správe k predloženému návrhu zákona. Dámy a páni, s ohľadom na oprávnenia, ktoré pre mňa ako pre spravodajkyňu vyplývajú z § 73 zákona Národnej rady Slovenskej republiky č. 350 o rokovacom poriadku Národnej rady, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/96 na tom, že po rozprave odporučí uvedený návrh zákona prerokovať v druhom čítaní. Súčasne odporúčam v súlade s rozhodnutím predsedu Národnej rady Slovenskej republiky č. 905 z 1. októbra 2004 prideliť návrh zákona, ktorý máte pod tlačou 887, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 24. novembra 2004 a gestorský výbor do 25. novembra 2004. Ďakujem, pán predsedajúci, skončila som, otvorte, prosím, rozpravu.